
REGULAMENT INTERN  AL LICEULUI TEORETIC ”GEORGE VÂLSAN”

PRIVIND PROTECȚIA DATELOR CU CARACTER PERSONAL
INFORMAŢII PRIVIND PROTECŢIA DATELOR PERSONALE
1. Informații generale despre datele cu caracter personal
Sunt considerate date cu caracter personal:

– numele

– adresa de domiciliu / reședință

– codul numeric personal

– data nașterii

– seria și nr actului de identitate

– fotografia/filmarea persoanei
– semnătura olografă

– adresa de e-mail

– profilul on-line
– I.P.ul
1. Categorii de persoane

LICEUL TEORETIC ”GEORGE VÂLSAN” FĂUREI – prelucrează datele cu caracter personal pentru următoarele categorii de persoane fizice, în funcţie de scopul prevăzut la secţiunea a III-a:

a) Elevi, părinţi, reprezentanţi legali ai acestora, alţi membri ai familiei, candidaţi la testele sau examenele naţionale, viitori elevi, cadre didactice, cadre didactice auxiliare şi personal nedidactic în relaţii contractuale cu LICEUL TEORETIC ”GEORGE VÂLSAN” FĂUREI, candidaţi la concursurile de ocupare a posturilor din sistemul educaţional.

b) Elevi, cadre didactice, cadre didactice auxiliare, personal nedidactic sau alţi membri ai familiei acestor categorii enumerate, posibili beneficiari ai programelor de protecţie socială derulate de MEN: (asigurarea manualelor şcolare, Programul “Corn şi lapte”, Programul “Euro200”, Programul “Bani de liceu”, asigurarea transportului şcolar, burse, precum şi a altor programe similare);
c) Elevi, cadre didactice, cadre didactice auxiliare, personal nedidactic, vizitatori, orice persoană care intră în sediul LICEULUI TEORETIC ”GEORGE VÂLSAN” FĂUREI, dotat cu sistem de supraveghere audio-video;

d) Orice persoană fizică sau juridică ce are raporturi de natură comercială sau contractuală cu LICEUL TEORETIC ”GEORGE VÂLSAN” FĂUREI.
III. Scopul colectării şi prelucrării
Conform cerinţelor Regulamentului U.E. nr. 679 / 2017 pentru protecţia persoanelor cu privire la prelucrarea datelor cu caracter personal şi libera circulaţie a acestor date, LICEUL TEORETIC ”GEORGE VÂLSAN” FĂUREI are obligaţia de a administra în condiţii de siguranţă şi numai pentru scopurile specificate, datele personale care îi sunt furnizate despre categoriile de persoane fizice prevăzute la secţiunea I. Scopul colectării datelor este:


a) pentru persoanele prevăzute la secţiunea I. litera a: prestări de servicii ale LICEULUI TEORETIC ”GEORGE VÂLSAN” FĂUREI  pentru realizarea obiectului de activitate principal, respectiv: educaţie şi cultură. De asemenea, informaţiile colectate de către LICEUL TEORETIC ”GEORGE VÂLSAN” FĂUREI sunt folosite pentru analize şi prelucrări statistice necesare, pentru fundamentarea deciziilor în managementul sistemului educaţional, respectiv pentru arhivare, conform precizărilor legale.
b) pentru persoanele fizice prevăzute la secţiunea I litera b: protecţia socială.

c) pentru persoanele fizice prevăzute la secţiunea I, litera c: monitorizarea accesului persoanelor în spaţii publice/private; securitatea persoanelor şi a spaţiilor publice/private; monitorizare video şi securitate.

d) Pentru persoanele fizice prevăzute la secţiunea I, litera d: evidenţa financiar contabilă a LICEULUI TEORETIC ”GEORGE VÂLSAN” FĂUREI
Motivaţia colectării şi prelucrării
Scopul major pentru care LICEUL TEORETIC ”GEORGE VÂLSAN” FĂUREI colectează date cu caracter personal ţine de prelucrări ale informaţiilor pe baza cărora să se poată lua decizii coerente şi corecte în managementul sistemului educaţional. Deşi actul educaţional pentru învăţământul obligatoriu este gratuit, persoanele fizice sunt obligate să furnizeze o serie de date obligatorii (informaţii despre identitatea persoanei precum şi a părinţilor sau reprezentanţilor legali, acceptul monitorizării video pentru sporirea securităţii în sistemul educaţional), în cazul prevăzut la secţiunea II, litera a) şi c), acestea fiind necesare în vederea derulării/iniţierii de raporturi juridice cu LICEUL TEORETIC ”GEORGE VÂLSAN” FĂUREI, cu respectarea prevederilor legale (de exemplu: cele privind relaţia cu angajaţii sau cele privind înscrierea în învăţământ sau cele privind evidenţa rezultatelor şcolare sau a actelor de studii). În cazul refuzului de a furniza aceste date, LICEUL TEORETIC ”GEORGE VÂLSAN” FĂUREI poate să refuze iniţierea de raporturi juridice, întrucât poate fi pus în imposibilitatea de a respecta cerinţele reglementărilor speciale in domeniul educaţional, iar în cazul angajaţilor, a prevederilor dreptului muncii şi dreptului fiscal. De asemenea, LICEUL TEORETIC ”GEORGE VÂLSAN” FĂUREI colectează şi o serie de informaţii care nu au caracter obligatoriu (de exemplu: adresa de email, telefon) în vederea îmbunătăţirii modului de comunicare cu elevii, părinţii sau reprezentanţii legali ai acestora precum şi pentru realizarea ulterioară de sondaje statistice (selectarea aleatoare a unui eşantion şi administrarea unui chestionar relativ la aspectele educaţionale) utilizând comunicarea prin sistemul poştei electronice. În cazul în care persoanele fizice şi-au dat acordul pentru colectarea şi prelucrarea datelor cu caracter opţional, au dreptul ca ulterior să solicite excluderea din baza de date a LICEULUI TEORETIC ”GEORGE VÂLSAN” FĂUREI a acestor informaţii. Refuzul furnizării şi/ sau prelucrării datelor informaţiilor opţionale poate duce la imposibilitatea ca LICEUL TEORETIC ”GEORGE VÂLSAN” FĂUREI să transmită informaţii despre serviciile sale.
b) În situaţiile prevăzute la secţiunea II, litera b) furnizarea datelor este necesară pentru ca persoanele în cauză să poată beneficia de acces la respectivele categorii de programe de protecţie socială. Refuzul de a furniza informaţii personale în acest scop poate duce la pierderea calităţii de beneficiar al programelor de protecţie socială.

c) În situaţiile prevăzute la secţiunea II, litera d) informaţiile cu caracter personal se colectează şi prelucrează pentru a respecta prevederile legale referitoare la înregistrarea operaţiunilor financiar-contabile. Furnizarea informaţiilor din această categorie este obligatorie, refuzul duce la imposibilitatea de a demara relaţii juridice între LICEUL TEORETIC ”GEORGE VÂLSAN” FĂUREI şi respectivele persoane.
Părţile care au acces la informaţiile cu caracter personal
Informațiile înregistrate sunt destinate utilizării de către operator şi sunt comunicate numai următorilor destinatari:
a) In cazul prevăzut la secţiunea II, literele a), b), c) şi d): persoana vizată, reprezentanţii legali ai persoanei vizate, angajaţi ai operatorului cu drept de acces, împuternicitul operatorului, alte persoane fizice/juridice care prelucrează datele personale în numele operatorului, autoritatea judecătorească, poliţia, organe de urmărire penală şi alte instituţii abilitate de lege să solicite informaţii.
Drepturile persoanelor a căror date personale sunt colectate şi/ sau prelucrate
La cererea persoanelor fizice, LICEUL TEORETIC ”GEORGE VÂLSAN” FĂUREI confirmă dacă prelucrează sau nu date personale, în mod gratuit. LICEUL TEORETIC ”GEORGE VÂLSAN” FĂUREI se obligă să rectifice, să actualizeze, să blocheze, să şteargă sau să transforme în date anonime, în mod gratuit, datele a căror prelucrare nu este conformă cu prevederile Regulamentului U.E. nr. 679 / 2016.

Conform Regulamentului U.E. nr. 679 / 2016, persoanele fizice beneficiază de dreptul de acces, de intervenție asupra datelor, dreptul de a nu fi supus unei decizii individuale și dreptul de a se adresa justiției. Totodată, au dreptul să se opună prelucrării datelor personale care îi privesc și să solicite ștergerea datelor, cu excepția situațiilor prevăzute de lege, când prelucrarea de către L.T.B.TM a datelor este obligatorie.

Pentru exercitarea acestor drepturi, vă puteţi adresa cu o cerere scrisă, datată şi semnată către 
LICEUL TEORETIC ”GEORGE VÂLSAN” FĂUREI prin intermediul e-mailului grupgeorgevalsan@yahoo.com, sau direct, la sediul LICEULUI TEORETIC ”GEORGE VÂLSAN” din Făurei, strada Școlii, nr. 3. De asemenea, vă este recunoscut dreptul de a vă adresa justiţiei.
Dacă unele dintre datele referitoare la dumneavoastră sunt incorecte, vă rugăm să ne informaţi cât mai curând posibil în vederea rectificării/actualizării acestora.
VII. Prelucrarea datelor speciale
LICEUL TEORETIC ”GEORGE VÂLSAN” FĂUREI va prelucra următoarele date speciale, în următoarele condiții:

Date privind confesiunea unei persoane, în scopul prelucrării documentelor candidaților la un post de profesor din cadrul LICEULUI TEORETIC ”GEORGE VÂLSAN” FĂUREI. Accesul la acest tip de date personale este permis persoanelor din cadrul departamentului de secretariat, comisiei de acordare a avizului de Cult, responsabilului cu protecția datelor personale.

Transferul acestor date personale privind confesiunea religioasă se face, în concordanță cu prevederile legale, către entitățile Cultului. 
Date privind sănătatea angajaților și elevilor 
LICEUL TEORETIC ”GEORGE VÂLSAN” FĂUREI în relația cu cabinetul de medicina muncii, informațiile furnizate sunt confidențiale și privesc doar capacitatea de muncă a angajatului, fișa de medicina muncii fiind păstrată de departamentul pentru resurse umane. Informațiile aferente certificatelor de concediu medical sunt confidențiale și sunt gestionate, în condițiile legii, de departamentul salarizare / contabilitate. Informațiile aferente motivărilor medicale ale elevilor sunt confidențiale și sunt gestionate, în condițiile legii, de departamentul secretariat, diriginți, director.
Angajații LICEULUI TEORETIC ”GEORGE VÂLSAN” FĂUREI nu au obligația dezvăluirii secretului diagnosticului medical către angajator.
Date privind apartenența la sindicate
            În relația cu angajații care sunt afiliați unor sindicate, LICEUL TEORETIC ”GEORGE VÂLSAN” FĂUREI poate solicita nominalizarea sindicatului cu scopul direcționării a 1% din salariul angajatului către sindicatul afiliat. Accesul la acest tip de informații îl are departamentul salarizare / contabilitate și responsabilul pentru protecția datelor cu caracter personal.
Date personale care nu se solicită
Nu se vor solicita date personale care dezvăluie originea rasială sau etnică, cu excepția situațiilor când acestea sunt prelucrate de către M.E.N prin SIIIR, opiniile politice, confesiunea religioasă – cu excepțiile prevăzute mai sus –, convingerile filosofice, apartenența sindicală – cu excepția prevăzută mai sus –, prelucrarea de date biometrice și genetice, date privind sănătatea – cu excepțiile prevăzute mai sus –, viața sexuală sau orientarea sexuală ale unei persoane fizice.
VIII. Utilizarea mijloacelor de comunicare electronică în cadrul sarcinilor de serviciu
Angajații LICEULUI TEORETIC ”GEORGE VÂLSAN” FĂUREI vor utiliza în cadrul sarcinilor de serviciu adrese de e-mail de serviciu, nu personale, iar la încheierea contractului de management / contractului de muncă au obligația de a se asigura că toate datele personale (altele decât cele ale propriei persoane) sunt transferate către noul titular al postului.
VIII. Încălcarea securității datelor cu caracter personal
Angajații LICEULUI TEORETIC ”GEORGE VÂLSAN” FĂUREI care observă o încălcare a securității datelor cu caracter personal sau situații de vulnerabilitate, vor notifica de urgență responsabilul prelucrării datelor cu caracter personal, în mod direct sau în scris, pe adresa de e-mail dedicată.

Responsabilul prelucrării datelor cu caracter personal va comunica situația directorului unității de învățământ și va notifica Autoritatea de supraveghere, în conformitate cu prevederile art. 33 din Regulamentul U.E. nr. 679 / 2016.
De asemenea, va lua toate măsurile necesare diminuării consecințelor.
Aspecte finale
Angajații LICEULUI TEORETIC ”GEORGE VÂLSAN” FĂUREI vor afișa public date cu caracter personal doar dacă există acordul persoanei / persoanelor în cauză. În situația în care acordul este negativ, se poate recurge la anonimizare.
Responsabilul desemnat pentru supravegherea prelucrării datelor cu caracter personal: DOBRIN MARIANA, contact: grupgeorgevalsan@yahoo.com telefon: 0239661596.
 
